УКАЗ № 56 ЗА СТОПАНСКАТА ДЕЙНОСТ
……………………………
Чл. 87а. (Нов - ДВ, бр. 84 от 1993 г.) (1) Когато една или повече сделки са предприети с цел заобикаляне на данъчния закон, дължимият данък на тези лица се определя, без да се вземе под внимание частично или напълно резултатът от тези сделки. Данъчното задължение се определя в размерите, които биха възникнали при обичайния вид сделки, предвидени за постигане на стопанския резултат.
(2) Когато свързани лица осъществяват сделки при условия, отличаващи се от условията между несвързани лица, печалбата и доходите по чл. 109 се установяват и се облагат с данък при условията, които биха възникнали за несвързани лица.

